**สรุปกิจกรรมการทดลอง ๒๐ กิจกรรม**

**กิจกรรมที่ ๔ ความลับของสีดำ**

**จุดประสงค์**

๑. เด็กสามารถบอกได้ว่าสีที่เกิดขึ้นจากสีดำมีสีอะไร

๒. เด็กวาดภาพการกระจายของสีดำได้

๓. เด็กนำเสนอภาพการกระจายของสีดำได้

ขั้นตอนการจัดกิจกรรม (สรุปสาระสำคัญที่แสดงว่าเด็กได้ปฏิบัติ และได้พัฒนาด้านต่าง ๆตามผลที่เกิดขึ้นกับเด็ก)

๑. เด็กพับกระดาษกรองให้เป็นครึ่งวงกลม แล้วพับครึ่งอีก

๒. เด็กใช้กรรไกรตัดปลายแหลมของกระดาษเพื่อให้เป็นวงกลม ม้วนกระดาษอีกแผ่นให้เป็นกรวย

๓. เด็กใช้ปากกาเมจิกสีดำวาดภาพหรือระบายสีลงไปรอบๆวงกลม หลังจากนั้นนำกรวยที่ม้วนเสียบเข้าไปในรูแล้วนำไปเสียบลงไปในแก้วน้ำที่เตรียมไว้แล้ว

๔. เด็กสังเกตการณ์เปลี่ยนแปลง การแพร่กระจายของน้ำ การแพร่กระจายของสีดำ

๕. เด็กๆนำกระดาษที่ทดลองไปผึ่งให้แห้ง สังเกตและบันทึกผล

๖. เด็กนำเสนอภาพการกระจายของสีดำที่เกิดจากหลายสีรวมกัน

**วัสดุอุปกรณ์ที่ใช้ในการทดลอง**



**ภาพเด็กทำกิจกรรม**



เด็ก ๆ กำลังวาดรูปลงบนกระดาษของตัวเอง น้องปั้น : ชื่นชมผลงานของน้องจูน

เติ้ล : ใช้แว่นขยายดูผลงานตัวเองว่าเป็นสีอะไร แพรวา : ชื่นชมผลงานของตนเอง



**ภาพนำเสนอผลงานเด็ก**

****

**จูน โตโต้ แก้มและแม็กนัม : นำเสนอผลงานให้เพื่อน ๆดู ว่าสีแดงไม่ได้มีแต่สีแดง มีสีส้ม**

**สีเหลือง**

**ภาพผลงานที่สำเร็จของเด็ก**

****

ผลที่เกิดกับเด็ก (ตามจุดประสงค์ของกิจกรรม พัฒนาความสามารถพื้นฐาน 4 ด้าน และพัฒนาการ 4 ด้าน

๑. ผลที่เกิดขึ้นตามจุดประสงค์

๑.๑ เด็กทุกคนบอกได้ว่าสีดำที่เราเห็นมาจากสีเหลือง สีส้ม สีน้ำตาล สีฟ้า และสีที่ไม่ค่อยละลายน้ำคือสีดำ

๑.๒ เด็กทุกคนวาดภาพการกระจายของสีดำได้

๑.๓ เด็กทุกคนนำเสนอผลงานได้ว่าสีดำเกิดจากสีหลายสีรวมกันทำให้กระจายได้ดีกว่าสีเดียว

๒. พัฒนาความสามารถพื้นฐาน และพัฒนาการของเด็กปฐมวัย

๒.๑ ด้านการเรียนรู้/ด้านภาษา/สติปัญญา

เด็กได้ทดลองและสังเกตการณ์การแพร่กระจาย สามารถสนทนาโต้ตอบการแสดงความคิดเห็นอธิบายสิ่งที่สังเกตเห็นได้

๒.๒ ด้านสังคม

เด็กสามารถทำงานร่วมกับคนอื่นได้ กล้าพูดและแสดงความคิดเห็นได้ รู้จักแบ่งบัน

๒.๓ ด้านอารมณ์ – จิตใจ

เด็กรู้สึกตื่นเต้นทีเห็นสีหลายสีกระจายออกเมื่อหยดน้ำลงไป ได้วาดภาพและระบายสีอย่างมี ความสุข แสดงออกถึงความชื่นชมในผลงานของตนเองและผู้อื่น

๒.๔ ด้านการเคลื่อนไหว/ร่างกาย

เด็กได้หยิบ จับ หยด ขีดเขียน วาดได้อย่างคล่องแคล่ว เปลี่ยนอิริยาบถ ลุก นั่ง เดิน